L 134/102
MT
Il-Ġurnal Uffiċjali tal-Unjoni Ewropea
22.5.2023
Fir-rigward tal-merkanzija soġġetta għal regoli sanitarji u fitosanitarji, is-sorveljanza tas-suq u l-attivitajiet ta’ infurzar ser ikomplu jtejbu l-proċeduri speċifiċi stabbiliti fir-regoli applikabbli għad-dħul ta’ din il-merkanzija fl-Irlanda ta’ Fuq.
Barra minn hekk, ir-Renju Unit ser isaħħaħ l-attività tiegħu ta’ monitoraġġ u infurzar biex jimmaniġġja b’mod effettiv ir-riskji li jirriżultaw mill-merkanzija ttrasportata f’pakketti, filwaqt li jirrikonoxxi d-dipendenza partikolari tal-konsumaturi fuq dawk il-movimenti.
Ir-Renju Unit ser iżomm ukoll ir-reġim b’saħħtu tiegħu ta’ pieni għall-kummerċ illegali u l-attivitajiet ta’ kuntrabandu.
Dan ser jinżamm taħt reviżjoni mill-qrib, bil-ħsieb li jiżdiedu l-penali relatati mal-abbuż ta’ dawn ir-regoli l-ġodda billi l-merkanzija tiġi ttrasportata fl-Unjoni Ewropea jekk ikun meħtieġ biex ikun hemm deterrent ulterjuri.
Ir-Renju Unit ser jieħu azzjoni effettiva, dissważiva u proporzjonata fir-rigward tan-nuqqas ta’ konformità potenzjali.
Dan ser jinkludi analiżi tar-riskju, azzjoni ta’ konformità bbażata fuq ir-riskju u valutazzjonijiet tar-riskju kontinwi talpopolazzjonijiet tan-negozjanti, mirfuda minn sanzjonijiet u penali.